b'\n_START_ARTICLE_\nBla\xc5\xbe Lukan\n_START_SECTION_\n\xc5\xbdivljenje in delo\n_START_PARAGRAPH_\nBla\xc5\xbe Lukan se je rodil 22. novembra 1955 na Ptuju. \xc5\xa0tudiral je na Akademiji za gledali\xc5\xa1\xc4\x8de, radio, film in televizijo v Ljubljani in leta 1991 diplomiral. Doktoriral je leta 2006 z disertacijo Dramaturgija in gledali\xc5\xa1\xc4\x8de. _NEWLINE_Dela kot dramaturg v gledali\xc5\xa1\xc4\x8du od leta 1975. Je gledali\xc5\xa1ki kritik, pi\xc5\xa1e spremne besede k dramskim in strokovnim besedilom tako slovenskih kot tujih avtorjev ter razprave s podro\xc4\x8dja dramatike in teorije scenskih umetnosti. _NEWLINE_Med leti 2007 in 2011 ter od 2017 je bil predstojnik oddelka za dramaturgijo in scenske umetnosti na Akademiji za gledali\xc5\xa1\xc4\x8de, radio, film in televizijo Univerze v Ljubljani. Od leta 2008 je \xc4\x8dlan uredni\xc5\xa1tva revije Amfiteater, do leta 2010 pa je bil \xc4\x8dlan uredni\xc5\xa1tva revije Maska. _NEWLINE_Za gledali\xc5\xa1\xc4\x8de in film je ustvaril okrog 60 dramaturgij, bil je umetni\xc5\xa1ki vodja gledali\xc5\xa1\xc4\x8da Glej v Ljubljani in Slovenskega ljudskega gledali\xc5\xa1\xc4\x8da Celje. Sodeloval je pri Bor\xc5\xa1tnikovem sre\xc4\x8danju kot selektor festivala.'